
Alegerea dela Reghin 


Ascultând chemarea prietenilor care mi-au pus candidatura la 
alegerea de Cameră din Reghinul-Săsesc, mă cred dator cu câteva lä- 
muriri şi pentru binevoitori şi pentru adversari. i 

Că nu simt o atracțiune deosebită î.ță de compezția specială a 
actualului Parlament, am  dovedit-o, cred, îndeajuns şi cu fapta 
şi cu gândul... Din primele zile când sa zămislit, mi-am tras 
seama” la ce culmi intelectuale sau morale se poate ridica ilustra adu- 
năre. N'am prea avut de atunci clipe de regret, că am rămas 'pe din 
afară din mila guvernului priceput şi-a urnelor inteligente. N'am pă- 
strat absolut nici o rancună intrepidului domn advocat din Sibiu care 
mi-a luat locul și sar părea că iscălește şi astăzi registrul! de diurne 
în Dealul Mitropoliei. Urmărindu-i invariabilul mutism, mi-se pare 
chiar mai preferabil decât clamoarea ieftină cu cara părinţii patriei de 
subt ocrotirea cupolei inundă ţara. Spunând adevărul întreg, am avut 
adese curate tresăriri de mulțumire spontană, când mi-am dat seama 
că modestul obol cu care sufletul meu e dator binelui public se poate 
cheltui şi alifel decât în tovărăşia atâtor merituoși reprezentanți ai su- 
fragiilor mulțimei. Inarmat cu această resemnare m'am ferit consec- 
vent de ori-ce ispită electorală în ultimii trei ani şi-am înlăturat cu 
discreţie câteva solicitări amicale... Paginile acestei reviste rămân măr- 
turia convingerilor cu care m'am. ales în materie de parlamentarism 
actual la noi... i 

Dacă astăzi sunt hotărât totuşi să cer votul cetățenilor dela Re- 
ghìn pentru măndatul de deputat, o fac de sigur nu dintro târzie am- 
biție deşariă, ci din motive mult mai apreciabile. Dincolo de plăcerea 
îndoielnică de-a sta alături cu atâtea celebrități ale prezentului, se 
impune problema de-a verifica la un moment dat preferințele conștiinței 
cetăţeneşti la noi. Alegerile parțiale de-acum sunt cel mai potrivit pri- 

lej pentru a pipăi pulsul vieţii politice şi a fixa un punct de orientare 
în vederea zilei de mâine. Țara, smulgându-se din mrejile unui guvern 
în ajunul plecării, trebuie să-şi spuie cuvântul, Orice manifestare de 
voință în astfel de împrejurări e o semniticare. Cu deosebire aici în 
“Ardeal sunt pline de interes astăzi asemeni certificate publice, fiindcă 
din indicaţia lor se pot trage concluzii lămuritoare. 

Partidul poporului, intrat în Parlament acum ca să se rostească 
asupra proiectelor de lege administrativă şi electorală, trebuie să se 
înfăţişeze cetățenilor şi să le ceară o judecată. După actele guvernării 
trecuta şi după cei câțiva ani de opoziție e legitimă dorința lui de-a. 
consulta corpul „electoral. Cu deosebire în Ardeal, unde paralel cu vol- 
bura d=magogică a partidului naţional noi am dus o luptă permanentă 
de limpezire a noţiunilor şi de consolidare a ideii de stat, e de dorit 
un răspuns precis din partea maselor. 

__De-aceea mergem la Reghin să vedem de aproape sufletul po- 
porului şi să descifrăm din adâncimea lui propria noastră tărie. Măr- 
turisesc, că în această expediţe de explorare plec cu o desăvârșită 
sinceritate și mai ales cu o perfectă curățenie de gândire. Știu, că mă 
voi întâlni în cale cu tot bagajul obişnuit al gladiatorilor de urne, care 
vor deslănțui agitaţii şi injurii, .sbiciuind instinctele jəšnice cum au 
făcut-o deatâtea-ori. Ca nişte clopote dogite vor răsuna în pacea onestă 
a satelor strigătele samsarilor de voturi și deasupra lor se va avânta 
în toată sonoritatea ei profană retorica părintelui Man dela Gherla, | 
care se va revolta straşnic în faţa țăranilor, că subsemnatul tot mai 
face umbră pământului. Va fi chiot, va fi bătaie, poate, ca la Dej și 
ceata selectă a dlui Grigore Filipescu va face minuni. Nu i nimic, le 
vom înfrunta pe to:te, demne atribute ale minunatei noastre demo- 
craţii... Pe urma acestor învățăminte va câştiga totuşi nu numai expe- ` 
riența noastră ci şi acel admirabil suflet popular, care se caută pe 
sine în aceste zile tulburi de procreaţie, călăuzit de năzuința spre un 
echilibru statornic. i A 

La o parte, deci, cu tot ce poate fi meschin și. frivol în acest 
contact cu un colț de pământ! 

Rog pe toți adversarii mei, ca pe deasupra tuturor credințelor 
care ne despart, să ferim satele noastre de spectacolul desgustătoa- 
relor trivialităţi cunoscute, și, dacă se poate, să dăm o luptă civil zată. 
In orice caz, repet şi-aici dorința pe care-o am de-a se păstra cu 
această ocazie măcar caracterul impersonal al urnelor. Guvernul, com- 
plect desinteresat în chestiune, poate împlini cu uşurinți cererea, su- 
orimând fatala noapte şi ordonând terminarea alegerii într'o singură zi. 

Și-acum cu inima liniştită și cu mâinile curate, înainte... 


OCTA VIAN GOGA 

LA PEȘTERĂ - 


„Un frate dela schit ma dus 

La peștera de lângă mânăstire i 
Și potolit, şi rar, ca din psaltire, 

Mi-a vorovit fot drumul până sus. 


Mi-a povestit de „bunul Eronim“ 
Tălmăcitor de cărți bisericeşti, 
Răznit de toate cele pământești 
Și mai presus. de toate ce gândim. 


Mi a 'arătat un colț de piatră ros 
Cu litere chirilice pe el, 

Cu leatul unui greu răzbel `. 
Pornit pe matca Oltului în jos .. 


Sin timp ce-mi povestea mereu 
Strângând în pumni un ochi de lumânare, 
Eu bâjbăeam o urmă de cărare 
Prin întunericul pâslos şi greu. 


D. CIUREZU 

AZI-NOAPTE 


In satul meu pierdut printre zăvoae, 
A isbucnit azi-noapte primăvara, 

Ca un plesnit de aripi dintr'un cuib, 
In urma unui ropot scurt de ploae. 


S'au prăvălit în spre pârâu şuvoae 
Şi-a fulgerat deasupra peste culmi, 
Un vânt uscat sa 'ncolăcit pe ulmi 
Și pâcle mari sau rupt pesti? zăvoae. 


Un junc scăpat sa prăbuşit în râpi 
Și crucea de pe măgură a căzut 

Jar baba Linca spune ca văzut 

Un ied sărind, 

Si un brâu de foc alunecând spre râpi. 


Și eu arzind, mam aplecat pe prag, 
Ca să mă uit în semnele de vânt — 
Și-un miros crud de muguri și pământ 
A câșunat pe fața mea, din larg. 


În trupul meu părea că se îndoae 
O vână de lăstari cu muguri noi, 
Simfeam adânc, cum simte un zăvoi 
Răsujlul de căldură şi de ploaie. 


Si-am stat în vânt cu umerii mei tineri 
Crescuţi prin lunci și lanuri verzi de grâu 
Îmbujoraţi în valuri de pârâu | 
Și-atinși sfios, în mers, de mlade tineri... - 


Și satul tot ieşit pe prispe-afară 
A tâinuit, a râs și s'a uitat 

Cum păâclele de vânt s'au sfâșiat 
Și câmpul a Ssvâcnit de primăvară. 


D. CIUREZU 

Răfuiala trecutului 


Am salutat în pag nile acestei reviste, cu îudreptățita şi obicetivă - 
satisfaiţie, apariția promițătoare a spiritului critic in viața obştească 
a Ardealului de duvă război. Pentru unii, această apariţie nu e decât 
0 fantomă iacărcată de rele prevestiri și sortită să tulbure o tihvă bine- 
cuvântată. Noi o privim, pur şi simplu, ca preludiul unei normale dtș- 
voltări a societăţii româneşti în aceste locuri. E un proces de eman- 
cipare intelectuală a opiniei noastre publice, pe care-l socotim firesc 
și îmbucurător. După lunga perioadă a solidarităţii naționale, impusă 
de o duşmănoasă apăsare politică, deplina noastră libertate cetăţe- 
nească a rupt obezile tăcerii, așezârd în locul psihologici de robi cu 
priviri piezişe nobila obișnuință a omului civilizat de a gândi cu 
propriul său cap. Fericita transformare şi-a proiectat răsfrângerile ei 
şi asupra păturei noastre conducătoare. Sa încheiat, fáră reîntoarcere, 

_era admiraţiilor necondiționate. Convenţionalu! fruntaş al neamului, ale că- 
tuj fapte cădeau dincolo de hotarele incomode ale criticei, al cărui talent 
nimeni nu-l așeza în niciun soi de cumpănă, şi ale cărui merite nu 
se consacrau pe arepa largă a tuturora, ci se pecetluiau între auguri, 

această persoană  sacrosanctă (de dragul uniunei sacre, fireşte,) a de- 
venit un anacronism supărător într'o ţară, care, ar trebui să ne mai 
aducem aminte câteodată, a ieşit din sclavia întunericului. 

„Prin urmare, celebrul Tabu e o superstiție locală, care a căzut în 
desuetudine... 

Totuș, acest î:nomen natural al unor vremuri sch'mbate n'a fost 
priceput de toată lumea dela noi. Inerţia, se vede, nu e numai o lege 
mecanică; ea este, din păcate, şi o forță socială, care pune multe bețe 
în roatele istoriei unui popor. lată peñtruce mai trăicsc încă, în această 
parte a g'obului, româai buni şi creștini cumsecade, — puțin cam: 
spurcaţi la vorbă, — cari ne poruncesc și de-aici înainte să ne pro- 
sternem cu gura căscată de admirețe, în fața impecabilului fruntaş al 
neamului, jurâhd orbește pe discursurile sale apoase, cu consistente 
greșeli de gramatică, și acordându-i un credit nelimitat şi patriotic 
pentru toate celelalte erori, prezente, trecute și viitoare, Pornind dela 
o nouă doctrină a solidarității provinciale, însărcinată să înlocuiască, 
fără succes, solidaritatea națională de altă dată, o ceată de întârzizţi 

osândesc, ori de câte ori au prilejul s'o facă,' scrisul nostru de 

trei ani încoace, care, cu modesta lui năzuință de a căuta drumul ceł 

mai drept pentru cristalizarea unei unități de simţire în graniţele lär- 

gite ale României, s'a încumetat să elimine, cu îndărătnică hotărâre, 

toate piedecile cari se opun noului ideal sufletesc al românismului de 

pretutindeni. Noi nu suntem, pentru aceștia, decât executanți primej- ` 
dioşi ai unui imn de ură, cântat pe o gamă stridentă de injurii. 


kod 
%* * 


Grozava învinuire a luat încă odată, deunăzi, o înfăţişare concretă. 

In preajma congresului partidului național, care a fost chemat 
să examineze, — cu atâta seninătate de cuget, — problema unei con- 
centrări a tuturor partidelor de opoziţie, ziarul Patria, condus de 
d. lon Agârbiceanu, reia cu multă pornire aceiaş temă, asvâriind de- 
. finitiya ei sentință asupra acelora cari și au permis să îndrepte „să- 
geţile“ lor spre „cele două figuri clasice“ ale luptelor noastre din ul- 
timele (câte?) decenii. Aţi ghicit numai decât, e vorba de domnii 
Alexandru Vaida și Iuliu Maniu. Și aţi înțeles, toi atât de repede, 
ceeace nu se poate ierta. Oricât de dulce ar fi răsunat, subt redingo- 
tele disciplinate ale comitetului de o sută, liricul apel-al șefului dibaci, 
oricât de imperioasă ar fi nevoia unei angelice prefăcătorii de ocazie, 
oricât de bine simulată a fost dorința unei împăcări sincere cu ad- 
versarii de ieri, îndrăsneala noastră, a acestora dela Zara Noastră, 
de a fi supus unei judecăţi critice activitatea, dela unire încoace, a 
„conducătorilor autorizați“ ai Ardealului, scoțârd la lumină atitudini 
protivnice consolidării statului român, aceasta nu ni se poate ierta. 
Am săvârşit oribilul delict de a gândi. Am cutezat să avem opinii. 
Mai rău, să le scriem pe hârtie, şi să îndeplinim această formalitate 
“cu oarecare convingere; prin urmare, cu răsunet. Ne-am îngăduit, să 
ne sbatem pentru o credință a noastră. Dacă am fi trăit în evul mediu, 
imprudența aceasta ne-ar fi expus să fim arşi pe rug. Spre norocul 
nostru, epoca intoleranţei religioase a trecut. Astăzi, riscul ne pare 
mult mai redus. D. lon Agârbiceanu îşi dă sentinţa sa inapelabilă în 
faţa celor o mie cinci sute de lectori, — unii dintre ei numai acci- 
dentali, — ai ziarului Patria, şi noi ne vedem de treabă... 

Această sentință, iat-o, se ridică în faţa noastră ca o sabie de 
foc, blestemând sacrilegiul pe care l-am săvârșit, şi strivind încercările 
noastre de a lămuri adevăratele porunci ale vremei, cu o simplă și 
lapidară formulă, rostită solemu, definitiv și cu ochii închişi: — „Un 
partid n:ţional fără Maniu și fără Vaida nu se poate închipui“! Ar fi, 
adică, aşa ca un fel de omletă fără ouă... In pornirea lor fanatică, 
` bieţii fetişiști de pe Someş ori de pe Târnave, — albia râului e in- 
diferentă pentru această cascadă de fanatism, — își închipuie foarte 
serios, că „în ființa“ celor doi șefi „se concretizează toată activitatea 
politică, şi până la un punct oarecare şi cea socială, a poporului 
român din Ardeal“. Zadarnic sar încumeta să arate cineva, că „apostolii 
românismului ardelenesc“ au iniţiat în. ultima vreme acte, ca de pildă 

abţinerea dela încoronarea Regelui, în cari poporul român din Ardeat 
nu putea să se... concretizeze; zadarnic logica evenimentelor, dacă 
aceea a minței e ostracizată, arată mereu urmele adânci ale pașilor 
făcuți alăturea cu drumul; zadarnic q provincie întreagă e orfană de 
conducere din pricina izolării în care a fost aruncată; zadarnic mur- 
mură mulțimea înșelată; zadarnic îulgeră argumentul; zadarnic taie în 
carne vie cuvântul lămuritor, răspunsul e unul și acelaş, ca refrenul 
unui oracol mincinos, încăpățânat și strident: — Un partid naţional 
fără Vaida și fără Maniu nu se poale închipui!“ Cum o să faci 
dumneata omletă fără ouă? 

Evident, că un asemenea răspuns ne dezarmează pentru totdeauna; 
şi nu- pentru a desbate infailibitatea dlor Maniu și Vaida, care e 
în afară de orice îndoială pentru credircioşii lor partizani, înegrim 
hârtia noastră. Cu fanaticii nu se discută. Dar, în duhovnicescul său 
articol, — cădelniță încărcată cu otravă pentru unii și cu tămâie pentru 
alţii, — părintele Agârbiceanu săvârşeşte o greşeală care merită să 
fie subliniată. 

Sfinția sa se grăb=ște să arunce în balanță trecutul. Deoparte 
dnii Vaida şi Maniu; de partea cealaltă d. Octavian Goga. Şi fecundul 
novelist aşteaptă să se răstoarne atât de repede balanța, încât îl și 
vede pe cel din urmă asvârlit în prăpastia profundă a dispreţului public. 

So luăm ceva mai domol... 


* 
E % 


D’ I. Agârbiceanu evocă înaintea noastră, pentru a scoate în 
evidență neperitorele lor merite, activitatea politică a dior luliu Maniu 
și Alexandru Vaida de pe vremea înmormântatei stăpâniri maghiare. 
Se laudă fiecare cu ce poate. Va rămânea pe seama judecății istorice, 
nepărtinitoare, să ii alge la justa lui valoare, după ce orice element 
pasional se va fi prefăcut de mult în cenuşe, rodul celor două metode 
de împotrivire a românilor din vechia Ungarie, şi va şti să se rostească, 
dacă ființa noastră etnică s'a ştirbit mai puțin prin rezistența pasivă 
în fața stăpânirei duşmane, decât prin participarea la viața politică a 
Budapestei, unde duhul maghiarizării sufla asupra stângacilor ardeleni 
ca o gură de foc nimicitor. Cucernicul director ai Patriei, apreciind 
prezența dlor Maniu şi Vaida în Parlamentul contelui Tisza ca un act 
de supremă jerifă personală, ne r6aminteşte toate clipele de eroism 
ale acelor ani de frământare: comunicatele comitetului național, con- 
sfâtuirile din cafeneaua „Jägerhorn“, şampania dela „Royal Orpheum“, 
plăpândele discursuri din Cameră ale deputatului. din Vinţ (vă rog să 
de recitiți!) —gi se extaziază în fața atâtor dovezi de vitejie naţională, 
ca un călugăr benedictin ajuns întâia oară în fața Vaticanului. 

Am avea dreptul să obiectăm acum, că bagajul politic al c lor 
două „figuri clasice“ nu stârnește şi în convingerea noastră aceeaș 
admiraţie necond ționată, că eroismul în cafenele comode de pe malul 
Dunării era destul da uşor, şi că prin expulsarea brutală a dlui Alexandru 
Vaida dintro memorabilă şedinţă a Camerei maghiare, răsboiul nostru 

împotriva asupritorilor ma înaintat nici cât o muche de cuţit. Nu vom 
spune însă nimic, ca să nu stricăm contemplarea caldă a unui înflă- 
cărat prozelit. Posteritatea va așeza pe fiecare la locul: cuvenit. 

Dar pentruce scriitorul lon Agârbiceanu ţine morţiș, lăudându-şt 
idolii, să-şi mesocotească propriul său rost moral în această scurtă 
şi trecătoare viață? -Pentru-ce, născocind titluri faişe de glorie pe 
seama patronilor, nu se codeşte a se renega pe sine însuşi? Pentruce 
această autoponegrire ? 

D. |. Agârbiceanu își închipuie, bineînţeles, că nu face altceva 
decât să-si lovească adversarul, atunci când, ridicând în siavă 

„activitatea“ politică a d-lcr Vaida și Maniu, întreabă cu un accent 
de epopee: — „Unde era pe vremea aceza d. Octavian Goga?“ Cât 
de amarnic se înşeală! Mai întâi, că sarcina noastră ar fi p'ea uşoară, 
dacă ne-am apuca să arătăm unde a fost d. Octavian Goga pe vremea 
"aceea, N'am avea decât să amintim, că în timp ce d. Alexandiu Vaida 
scria articole în revistele vieneze şi dădea intervicwuri ziarelor ma- 
ghiare, — fiindcă, se "nțelege, nu putea altfel, — d. Octavian Goga 
striga durerea. Ardealului muribund de-alungul și de-a latul României 
neutrale, pregătind conștiința unui întreg popor pentru marea cipă 
a eliberărei. Nu era acesta un act politic, și nu cântărea el, în balanța 
vremii. cel puțn cât o sarbădă şi inutilă interpelare în ungureşte, 
ridicată spre urechia totdeauna surdă a contelui Apporyi? 

Paralela sar putea lur gi tot aga la nesfârşit, pomenind aci despre 
rolul intransigent al d-lui Octavian Goga în tratativele partidului na- 
tional cu guvernul meghiar în 1913; despre apriga sa luptă dusă prin 
Tribuna din Arad şi Jara Noastră dela S-biu împotriva spiritului de 
trarzacție care scosese capul în atâtea locuri; despre acțiunea sa fe- 
cundă de reîmprospătare a foiţeler noastre politice... D. L Agârbi- 
ceanu n'a afiat nimic din toata acestea. După câte au ajuns la cuno- 
ştința sfinției sale, d. Ostavian Goga ma făcut altceva decât „să se 

plimbe“ prin străinătate, — când datoria sa ar fi fost să stea ori la 
Pesta, ori la Orlat, — şi să privească, impasibil şi zbsent, cum se 
sbuciumă pentru cauza românismuiui adversarii săi nemiloşi de astăzi. 
Daci, pentrucă directorul Patriei nu-e destul de bine informat, vom 
trece şi noi cu vederea peste acest capitol. 

Am dovedit de-atâtea ori, că ne diszlac succesele icftine,, 

Directorul Patriei e însă scriitorul lon Agârbiceanu, Acesta o 
mai fi ținând minte, că există un contrate al său, pe care-l ch'amă 
O :tavian Goga? Nu, e mai mult ca probabil, că directorul Patriei a 


uitat. Alminteri mar întreba: — „Uade a fost pe atunci Octavian Goga? 
Pe atunci, versurile d-lui Octavian Goga, — căci nu'mai vorbim 
acum decât despre opera sa literară, — se înfigeau în inima neamului 


său, ca o profeție inspirată a supremei clipe răsbunătoare. Și fără în- 
doială. că aceste picături minunate de apă vie, cari au purtat ecoul 
rădejdilor tuturora până în cele mai umile coliba unde se catea slovă 
românească, preţuiau mai mult decât comunicatele dela „Jägerhorn“, 
oferite spre publicare cine știe cărui rşporter semitomaghiar dela o. 

gazetă ceva mai binevoitoare... Pe atunci, articolele de gazetă ale ` 
d-lui Octavian Goga, îndrăsneţele sale elanuri dela Liceafărul, în cari 
cerea răsboiul subt nasul procurorilor unguri, erau tot atâtea isbucniri de 
lavă fierbinte, ravărsate din sbuciumul nepotolit al unei mari puteri 
creatoare, închinate suferințelor celor mulți. 

Și iată cum am ajuns să discutăm cu d. L Agârbiceanu, preot, 
gazetar şi novelist român, despre rostul scriitorilor în lupta națională 
a unui popor obidit. D 'scuţia ar merita o mică pierdere de vreme, 
dacă problema aceasta mar fi fost rezolvată demult. latro luminoasă 
conferință, ţinută acum vreo două luni în sala Teatrului Naţional din 
Cluj, d. Ton Lupaş, care e şi d-sa preot, dar care mai e în acelaş 
timp un erudit istoric, şi-a luat însărcinarea merituoasă de a arăta că 
„Unitatea noastră naţională îşi are temeliile cimentate puternic nu 
numai prin jertfele de sânge ale luptătorilor cu arma, ci şi prin sacri- 
ficiul de creer și suflet, pe care l-au adus luptătorii cu condeiul“ 
Frumoase vorbe, — şi nu sunt numai vorbe. Incepând dela renașterea 
literară a secolului al 17-lea, când „Cartea românească de învățătură“ 
a mitropolitului Varlam dela laşi pătrunsese până în fundul Biho- 

Tului, urmând cu veacul al 18 lea, când „popa Sava Popovici cel 
“bitrân ot Rășinari“ ţinea predici credincioşilor săi despre originea 
românilor, aducând dovezi desp:e aceasta din scrierile cronicarilor, şi 
până la secerișul bogat al literaturei noui, dela Eminescu încoace, ideia 
națională a îost ocrotită, a fost hrănită şi a fost mântuită de risipa de 
inimă şi de talent a cărturarilor şi a preoţilor noştri. Şi d. I. Lupaş 
ajungea în conferința sa la concluzia, pe care o recomandăm d-lui |. 
Agârbiceanu, ca să-i trezească mândria, că adunarea dela Alba-lulia, 
la t Decemvrie 1918, ma avut alt rol decât „să consemneze printr'un 
proces-verbal politic realitatea văzută clar de către toți ceice oste- 
niseră — dealungul veacurilor — pentru luminarea şi buna îndrumare 
culturală a neamului nostru.. 

Da aceea ziceam mai sus, că d. I. Agârbiceanu se reneagă pe 
sine, ponegrind pe d. Octavian Goga aşa cum îl ponegrește, şi slâvind 
pe d-nii Maniu și Vaida aşa cum îi slăveşte. Cel puțin acum, poate, 
vreme de o săptămână, directorul Patriei n'o să mai întrebe, cu aere 
Ce sfidare: — „Unde era pe atunci d. Octavian Goga?“ 


ALEXANDRU HODOŞ 

Recolta iernii 


In viaţa economică-financiară începutul anului inaugurează vremea 
secerişului. “Din bobul aruncat în largul acestei provincii, — şi care 
nu se prea găsește în hambarul românului ardelean, — pe această 
vreme se coc cele mai minunate fructe, dorite şi căutate pretutindeni 
şi în toate timpurile. Ori cât ar fi însă de bogat acest seceriș, în: 
urma lui nu vor apărea consecințele binefăcătoare ale recoltei solului, 
deşi anii cei buni, ştiu întotdeauna să strecoare o undă de mu'țumire 
chiar în casa acelora, cari nu au dreptul la o împărtăşire directă din 
răsplata ce o dă pământul. Fructele financiare, din nefericire nu sunt 
însoțite de asemenea repercusiuni evidente și generale; iar fenomenul 
supraproducției nu zădărnicește planul de exploatare dinainte ţintit at 
acestui gen de producție. Dimpotrivă, cu cât acest teren va fi mas 
întins cultivat, cu atât cererea va fi mai mare şi perspectivele lui mai 
ademenitoare. 

Miraculoasă sămânță este banul t... El aduce roade egal de îmb !- 
şugate pe întinsul șesului, în creerii munţilor, cași împrejurul maselor 
de cafenea, fără teamă de a fi compromise vreodată prin lipsa ume- 
zelii, sau aceea a razelor soarelui. Acest mod de producție sa eman- 
cipat de subt capriciile pământului și anotimpurilor. Elementele de 
viaţă ale naturii nu alterează grămezile de beneficii, cari, pe această 
vreme se răsfață pe coperta tuturor publicaţiilor, zi de zi, şi săptămână 
de săptămână. Ochii noștri, deprinşi cu numărarea crucilor de grâu 

în lumina orbitoare a soarelui de vară, nu pot cântări în toată amploarea. 
lui acest gen particular de producție. Va mai trece încă vreme, până : 
Când ni se vor descoperi toate tainele ei. Incepători şi pe acest tărâm, 
ca și în acela al guvernării, va mai trebui să facem numeroase expe- 
riențe și, de-aceea, numai cu mare sfială ne apropiem: de snopii recoltei 
dela sfărșitul iernii, cu scopul de a-i examina. Chiar dacă nu vom 
reuși să desprindem curatul adevăr din această examinare, nici atunci 
nu am făcut o muncă inutilă, căci din greşelile proprii învaţă omut 
mai temeinic şi mai cu folos. 

Nu odată am mai încercat să pornim dimpreună cu cititorii 
noştri pe potecile atât de spinoase pentru noiale producției mai vaste, 
şi rezultatele descoperirilor noastre au fost întotdeauna deopotrivă de: 
neplăcute. De-atunci şi până azi situația a: rămas. neschimbată. Impre- 

È 
jurul nostru se lărgeşte tot mai mult hora nesfârşită a bilanțurilor 
nedorite, cu cari noi nu avem alt contact decât acela de simpli spec- 
tari neinteresați. Fără să ne fi dat seama de puterea acestui cerc 
împrejmuitor, noi ne complacem în interiorul lui, făcând pe lăutarii, - 
cărora li se aruncă, din vreme în vreme, câte un gologan pentru 
muzica pe care o servim din nişte instrumente rudimentare. Pentru a 
ne forma, şi noi cercul nostru, sau pentru a ne prinde măcar în rân- 
durile vesele existente, deocamdată e slabă nădejdea. In acest scop 
iți trebuiesc condiţi economice, culturale şi sociale, egale; — altfel 
Şirurile închegate nu se vor desface spre a ne primi. 

Aceasta este cea dintâi impresie, pe care ne-o sugerează multele 
bilanțuri industriale și comerciale, care nu mai. contenesc de câteva 
săptămâni încoace și pe măsură ce numărul lor se sporeşte, puterea 
noastră de guvernare îmi apare ca o scripcă învechită, care, azi- mâine, 
nu va mai putea stoarce dela ceice se .veselesc nici măcar O taxă 
reglementară. 

Darţul bilanţurilor din Ardeal trebuia să formeze cea dintâi 
preocupare a factorilor noştri politici. latocmai cum s'a făcut cadastrul 
„latifundiilor, totaşa se impunea şi o statistică a marilor intreprinderi 
financiare din Ardeal. Nu în scop de expropriere, căci aceasta nu se 
"poate, ci pentru ca guvernarea românească să știe în ce masură trebuie 
să ajute sforțările elementului românesc, în scop de a-l ridica la treapta 
pe care o merită. Punând in cumpănă puterea noastră economică cu 
a celcra, al căror rol şi atribuţiuni le-am luat, întocmirea programului 
economic ar fi fost din cale afară de simplă. Pe această cale sar fi 
inaugurat nu numai un plan de cârmuire real şi românesc, dar sar 
fi asigurat şi o continuitate a lui, pentrucă nici un om politic nu ar 
fi riscat să se războiască cu puterea zdrobitoare a cifrelor. Nam făcut 
însă acest lucru la început și nu-l avem nici astăzi. Reprezenţanţii 
statului continuă să ne privească piin prizma îngustă a politicei de 
partid, iar organele lor mai mărunte, în cel mai bun caz, îşi înde- 
plinesc slujba cu o punctualitate de birocraţi. Astfel viața reală se 
scurge înafară de raza preocupăriler lor, iar ca program economic, ei 
ajută pe cine nu trebuie şi-i slăbesc pe ceice ar trebui să se razime. 

Dar, a sosit vremea, ca nu numai guvernării să-i adresăm re- 
proşuri, ci și nouă înşine. Cei șase ani de viață liberă naţională au 
fost un timp suficient, pentru ca şi noi să luăm vreo iniţiativă ; în 
primul rând înjghebările economice pe cari le avem. Subt acest 
raport am regresat chiar față de trecut, când orice mişcare a acelora 
Cu cari ne găseam în lupiă ne angaja toată atențiunea. Acest rol al 
nostru de eri ni l-au luat minoritarii cari, în ceea ce-i priveşte, sunt 
la curent cu ce este al lor şi, probabil şi cu ceeace dispunem noi. 
Având un „Sindicat al băncilor din Ardeai“, la fiecare sfârşit de an, 
ei întocmesc un bilanţ general, pe întreaga provincie, care, desigur, 
nu interesează numai din punct de vedere al beneficiului realizat, ci 
în primul rând ca problemă de politică financiară. Din acest tablou 
vedem precis ce forțe se înşiruiesc pe frontul opus nouă, fără să cu- 
moaştem cari ne sunt m 'jloacele noastre de luptă. 


299 SBCUCIuj 


Urmărind mişcarea economică românească, spre întristarea noa- 
stră constatăm, că interesul nu ne poate fi satisfăcut decât în ce pri- 
veşte câştigurile izolate; urma sigure de politică finanziară nu vedem. 
Vorbim de instituțiunile” economice ardelene, căci acestora le incumbă 
“în primul rând sarcina să indice un program unitar. Aceasta cu atât 
mai vârtos, încât în trecutul nostru nu prea îndepărtat nu ne era ne- 
cunoscută această cale. Dzodată cu înfăptuirea unităţii naţionale am 
săvârșit însă o dublă greşeală: întâi am crezut că prin simpla unire: 
a provinciilor românești, reintegrarea elementului românesc în dreptu- 
rile sale economice va veni numai prin acest simplu fapt; de alta, că 
prea uşor am părăsit vech'a bază de luptă. Datorită acestor greșeli 
iniţiale, în loc-să fi clădit cu cea mai mare urgență pe stâlpii ce-i 
aveam, i-am abândonat căutându-ne noui adăposturi. Am ridicat pa- 
late noui, pe baze noui şi cu aceasta a început epoca de activitate 
izolată a iastituțiunilor economice, în locul celei unitare, părăsite. „So- 
lidaritatea“, vechia asociaţie a băncilor din trecut azi este o instituție 
moartă, de unde nu se mai dă nici un smn de viață, necum vreo 
acţiune de directivă. Este o mare greşeală această anemie. Chiar dacă 
nu ar face altceva, decât 'un serviciu pur informativ, atât în sus cât 
şi în jos, ea ar putea să devie totuş o instituție din cele mai utile. 
Mai ales acum, la sfârșitul anului finanziar trebuie să regretăm, că: 
nu ni-se pune la dispoziţie un bilanț general, identic cu acela al sin- 
dicatului băncilor minoritare. Căci să se știe, nu vom putea inaugura 
o bună politică economică în Ardeal, până când nu vom ști precis care: 
este raportul de forfe dintre noi şi aceia cari ne au stăpânit până mai 
eri. laclină balanța şi acum de partea ceialaltă, sau, ceace nu ne vine 
să credem, sa aplecat înspre noi? Lămurirea acestei chestiuni se im- 
pune în mod imperios, deoarece nimic nu este mai chinuitor decât 
necunoscutul, mai ales când ştim cu certitudine, că de aceasta atârnă, 
în cea mare parte, eficacitatea guvernării noastre. 

Lipsindu-ne datele precise din partea românească, recolta finan- 
ciară dela sfârşitul celui de al şaselea an de viaţă liberă naţională 
nu ne poste inspira nici un optimism mai accentuat peniru viitor.. 
Astfel, reflecţiile se mărginesc mai mult la o analiză tehnică a bilan- 
urilor, admirând poate frumoasa toaletă în care ele sunt îmbrăcate, 
dar nu putem întrezări acele tendinţ: de politică economică sigură și. 
conştientă, din cari să se închege un program unitar şi continuu. 

Cât timp va dura acest sistem de activitate izolată, favorabil, 
poate, unor oameni, sau unor grupuri de ale acestora, marea masă 
românească va rămânea tot la îndeletnicirile ei primitive, expunându-și 
truda tuturor intemperiilor - naturii. Soarta ei va fi legată în mod 
indisolubil de aceea a bobului de grâu, pe care îl poate nimici în- 
gheţul, îl poate distruge ploaia excesivă, sau căldura prea îndelungată 
a soarelui, ca şi piatra cerului, în vreme ce alții, fără nici un rizic 
din partea aceasta, vor continga să culeagă în mijlocul nostru roade 


tot mai sigure şi mai îmbelșugate. 
P. NEMOIANU. 

Scriitorul — cetățean 


Pentru unii, fără RE E pentru alții, o problemă; pentru 
foarte puțini, o țintă, înbinarea acestor două cuvinte tari și miezoase, 
este, pentru aceia cari avem mândria de a urma drumul unor idei îm- 
brățisate- de conducătorul acestei publicații, o mare preocupare. 

Preşedintele Societății Scriitorilor Români, a circumscris de alt- 
fel, în osebite prilejuri, această idee, printr”o formulă fericită în preci- 
zia ei: „dorim să dăm scriitorului o stare civilă:* i 

Formula e cu atât mai nimerită cu cât înlătură dintru început o 
confuzie firească, determinând evoluția cetățeanului creiat odinioară 
pe țărmurile” Peloponesului şi în forumul roman, pus astăzi în mijlocul 
furnicarului de fabrici, în fața avionului tăind văsduhul cu patru sute ` 
de chilometrii iuțeală pe oră. și ascultând la radiotelefon, ultimul 
discurs ţinut la sute de chilometrii depărtare. 

Fiindcă, dacă azi, cetățean în sens adânc nu înseamnă un indi- 
vid care vizitează doar. periodic pe domnul perceptor 'ori face gălăgie 
când pompierul de serviciu nu-i dă voie să fumeze la cinematograf, 
nu înseamnă nici bărbatul mușchiulos care cerea pe străzile Romei: 
„panem et circenses“ sau asculta” pe scările Parthenonului învăţăturile 
lui Socrate. 

In complicația vieții moderne, civismul s'a complicat. | 

Această nuanță o sugerează construcția formulei de mai sus, prin 
întroducerea națiunii de „stare civilă“. 

Când Plato, filosoful idealist, a purces să aducă la îndeplinire o 
Ă construcţie socială, teoretic vorbind plină de penco; bâtele siracu- 
zenilor s'au rupt pe spinarea gânditorului. 

Teoria a mâncat bătaie. 

Aci nu vom face nici un fel de teorie. Vom lămuri sufleteşte şi 
practic, marea însemnătate şi necesitatea acestui factor: scriitorul- 
cetățean. 

* ” Ed 

O pildă de ultimă oră ce vine din apus, ne dă prilejul să con- 

cretizăm spusele noastre. 


301 l 
© BCUCluj 


7 


E vorba de Blasco Ibanez. 

De pe la nouă sute cinci şi şase încoace, numele scriitorului spa- 
niol a început a trece hotările ţării sale. 

Pană viguroasă, mare observator de moravuri și iubitor al pagi- 
nilor de cronică ce cuprind evoluţia istorică și socială ;a poporului 
spaniol, Ibanez pare să fi fost dinnainte sorocit să joace_ rolul pe care 
îl joacă azi. 

De- douăzeci de ani încoace, „Arenele sângeroase“, „Cei patru 
cavaleri ai apocolipsului“, „La umbra catedralei“, „Floare de Mai“ şi 
„alte romane au pornit a-i călători de-a lungul Europei, numele, în 
fruntea volumelor traduse în şapte sau opt limbi. 

Așa dar, după răsboiu, renuntele lui Blasco Ibanez e statornicit, 

Dar iată că în ultimul timp, asistăm la un fenomen ciudat. 

Cu toată celebritatea pe care i-au dat-o romanele sale „obiec- 
' tive“ (Ibanez e naturalist) scriitorul spaniol, nu era unul din marile 
nume excepționale. Era un eurcpean consacrat, cum sunt atâția alții, 

i atât. 
i Dar vine epoca neagră a Spaniei. „Fuziunea Alfons al XIII-lea — 
Primo de Rivera.“ | 

Sub călcâiul oribilei dictaturi de pinten şi samsarlâc, care stri- 
veşte orice bună intenție şi scârbește sufletele spaniolilor adevărați, 
marile însuşiri de combativitate comprimate în obiectivismul de natu- 
ralist al lui Blasco Ibanez, sbucnesc la ltmină. | 

Calitățile de scriitor şi de om cu îndrăsneli neprecupeţite se 
rezumă deodată întrun mare avânt civic. 

Pasivitatea naturalistului Ibanez, sub impulsul unei crunt: revolte 
cetățenești, devine o tumultuoasă și tăetoare agresiune. 

Laboratorul lăuntric al acestei personalități intelectuale, frământat 
de acizii sufocarţi ai împrejurărilor politice, fierbe în reacţii repezi 
și creiază un Blasco Ibanez scriitor cetățean. 

Cu o superbă îndrăsneală, Ibanez, alături de gânditorul Miguel 
de Unamuno, înroşesc fierul şi încep să ardă putregaiul Spaniei. 

Se cunosc împrejurările în care Spania dictatorială alafmată a 
crezut că va înfunda cu pumnul, strigătul de nobilă revoită cetáțe- 
nească al celor doi intelectuali. Dar surghiunul la care Ibanez a fost 
condamnat a avut doar efectul să călească oţelul unei atitudini ìa 
ape şi mai tari. 

De aci încolo, celebritatea lui Ibanez trece în domeniui celor 
excepționale. 

Subliniem apăsat acest fapt plin de îrțelesuri: cincisprezece 
volume : răspândite în opt limbi de-alungul unui sfert de veac mau 
deşteptat interesul şi cosimpatizarea contemporanitzţii, cât o nobilă 
atidudine de aprigă revoltă cetăfenească. 

Aşa se- face, că ultimul volum tipărit de Ibanez după scăparea 
din surghiun: „Alfons al XIil-lea demascat“, a făcut mai mult pentru 
renumele lui decât tot ce scrisese întrun sfert de veac. 

Fiindcă volumul rezumă în cuvinte de foc atitudinea lui civică. 

Este cea mai svperbă dintre nebuniile nobile, această agresiune: 
scriitorul-cetățean luându-se de gât cu Regele său. 

Sunt pagini scrise din adâncul unui sânge otrăvit. Mănuşile sunt 
aruncate, nu se menajază nici un cuvânt. 

“Cămătăria scârboasă, unsurosul samsarlâc al unui Rege cu stră- 
moși în veacul unsprezecelea, incapacitatea de brută a dictatorului 
ridicat întro noapte la rangul de ticăloasă unealtă, sunt chemate tu- 
nător în arena Europei. 

Orice s'ar spune, lupta între un om cu o pană și o bucată 
de hârtie drept armă și ur Rege cu sute de mii de chivere și lănci 
alături, de-oparte, are în ea:o epică splendoare. 

Şi nu știm câte nopţi chinuite, și nici măcar de au fost chinuite 
ori nu, a petrecut Ibanez, plecat asupra paginilor de hârtie albă, dar 
e sigur că strălucitorul Escurial a petrecut câteva nopţi proaste când 
cartea a apărut în vitrinele tibrăriilor europene. 


* 
* % 


Avem o mare slăbiciune, să ne înţelegem cu cei ce ne citesc 
fără paragrafe şi subparagrafe şi fără multe adnotaţii şi demonstraţii 
matematice. Iubim sugestia, deci mam mai avea nimic de adăogat. 
Nu putem totuși încheia fără să notăm un gând fecundat de cele spuse 
` întro conierință de directorul „Țării Naasire“, singurul mare exempli- 
ficator al ideei de scruitor-cetățean, la noi... 

Mai cu seamă în aspectul vieţii de azi, cu preocupările ei atât: 
de difuzate, scriitorul este un rezumat viu al feluritelor grupuri de 
mentalități, este potențialul deosebitelor accente sufleteşti şi este cana- 
lizatorul firesc al ideației unui popor. 

Atunci ? 

Elementul cel mai indicat spre a creia, a trăi şi a apăra. "civic, - 
să stea izolat superb în turnul său de fildeş ! 


Este o absurditate. ` | 
VINTILĂ RUSSU-ȘIRIANU 7 

Verişorii 


— Amintiri — 


Când am împlinit patruzeci de ani de viață s'a ficut o schim- 
bare în toată ființa mea. Mi-am început atunci al treilea trimestru 
al vieţii. 

In pragul celui de-al treilea trimestru al vieții toți bărbaţii s sun- 
tem ła fel. Lumea care ne înconjoară ni-se pare cu totul nouă, ne- 
cunoscută. Vedem pe cei mai tineri decât noi, oftăm: „ah când eram 
de două-zeci de ani“ și simțim, că înaintăm pe drumul către muzeul 
de antichități. 

-O singură mângăiere avem. E convingerea, că lumea de astăzi e 
stricată, că moravurile contemporane sunt stupide, şi celelalte. Ridicăm 
din umeri, gândindu-ne la tinerețea de odinioară, şi oftăm din toate 
adâncurile ruginitei noastre inimi : 

— Ah, vremile acele. 

Ah, vremile acele, când tinerii erau mai modești şi mai respec- 
tuoşi, divorțurile mai rare, lumea mai bună. | 

„A porumbilor iubire“ no putem suferi. Ca şi curcile îmbăt- 
rânite” din fabula lui Alexandrescu, ne încleștăm pumnii şi suierăm 
între dinți: 

— Ce paseri neruşinate . . 

Ce să-i faci? Caracteristica celui de-al treilea trimestru al vieții 
“omului e .. . moralitatea. 

Să vedeți, ce moral m'am făcut şi eu! Sunt prea moral, chiar.. 
Dar, aşa-mi trebue, Pe oamenii prea morali nu i-am putut suferi nici- 
odată. l-am socotit pur şi simplu ca pe nişte indivizi lipsiţi de-o- 
«doagă. lar acum, le-am. ajuns urma. Dumnezeu nu bate cu bâta, 

La de- acestea mă gândeam -întro zi, tocmai când treceam pe 
Jângă un internat de fete. Pe poarta internatului era lipit un avis, 
“tipărit, cu - litere cât punipule Care spunea din. cuvânt în cuvânt urs. 
anătoarele : Lp ii 

„Elevele nu pot să fie cercetate decât de părinţi şi fraţi. Stu- 
denţii pot să-şi cerceteze surorile numai Dumineca îatre orele 3 şi 4 
după masă. „Direcțiunea,“ 

L-am citit, l-am recitit şi nu-mi credeam ochilor. Să fie cu.pu- 
tință aşa ceva, în lumea aceasta a moravurilor stricate? Dar atunci... 
lumea a făcut un veiit progres în moralitate față de „vremile acele l“ 

— Brr! Adorabi'ă directoară! Unde eşti, să te imbrățișez? (O 
îmbrățişare potrivită cu vârsta mea, bine înţe les.) 

Ar fi. meritat această îmbrăţișare, A desfii-ţat cu avisul ei pe 
eternii, pe delicioşii, pe nelipsiţii verişori ai internatelor de fete. 


Imi venia să-mi bat pieptul, și să zic „mea culpa“. Mă uitam 
pierdut la aviz şi aș fi rămas acolo multă vreme, dacă nu sar fi 
ivit, ca din pământ, un tânăr student. A citit și el avisul, a ridicat 
din umeri şi sa dus mai ceparte. 

Eu l-am însoțit cu privirile și cu un zâmbet, zicând în gân- 
dul meu: 

— Ah! Verişorule! ȚȚi-s'a înfundat de acum... 

Apoi, mi-am urmat drumul, gândindu-mă la „vremile acelea“, 

In „vremile acelea“ eram și eu student. Așa-și ziceau pe- -atunci 
băieţii din clasele superioare, ale liceului. Şi mai eram şi, .. verişor, 
Avem o verişoară durdulie şi blondă în internat, pe care o cercetam 
în fiecare lună odată. O cercetam, şi o întrebam: ce mai scriu un- 
chiul și mătuşa ? lar din când în când aruncam câte-o privire către 
verişoarele celoralalți verișori. La despărţire, imi zicea: 

— Cât ești de draguţ, verișorule, că mă cercetezi! De ce nu 
vii mai des? 

li spuneam, că. am mult de învăţat, şi aveam dreptate. Dar într'o : 
Duminică de Aprilie am „făcut cunoştinţa“ verișoarei prietenului meu 
Ghiţă. lar el pe aceea o blondei mele verişoare. 


De-acum, apoi, dorul de verişoare ne ajungea în fiecare Dumi- 
necă, şi pe mine și pe Ghiţă. In sala de primire a internatului, între 
grupurile de veri şi verişoare ne găsiam întotdeauna și noi. 

După obișnuitele întrebări cu unchii şi mătușile se făcea o mică - 
amestecare de limbi. Verişorii mai treceau şi pe la alte verişoare. 
Ghiţă trecea la verişoara mea, eu la verişoara lui. Și: ciripeam Mea, 
pre . . . greutatea lecţiilor şi răutz tea profesoarelor. l 

— Ah, — gândiam, privindu-o galeş, — de ce nu-ți sunt eu 
profesor ? Ți- aş da notele cele mai bune! 

Odată mi-s'a plâns, Sa are o lecţie grea la îzică, despre „atrac-. 
ţiunea corpurilor cereşti“. l-am esplicat-o, cu însutlețire, cu foc. - 

„— Vezi,  dcmnişoară, — adăogai:::la. urmă, — atracțiunea 
este o lege universală. Chiar şi inimile omeneşti se atrag.. i 

— Nici nt ştiam, mă întrerupse. roşind „şi. trecând la verişorul 
ei Am trecut şi eu la verişoara mea.: 

Au urmat, încă zece Dumineci de .. . poezie. In cea de-a un-.. 
priviri Sau nemerit pe la internat nuriai doi verişori, Adică eu uși 
cu Ghiță ; 

Ne-am așezat la câte-o măsuță în două colțuri opuse ale salei 
de primire. Fiecare cu verișoara lui. lar după întrebările despre sănă- 
tatea unchilor şi a mătuşilcr, verişorii au schimbat mesele. 

Ce a vorbit Ghiţă cu verişoara mea, nu știu. Cum, cum nu, eu 
vorbiam cu verişoara lui despre... iubirea de- aproapelui. 

— Cine este de- aproapele nostru? — întrebam aşa cum întrebi 
pe-un elev în clasă. 


— De-aproapele nostru este tot omul, — imi răspundea răzând. 
Aşa se vede, — adăoga apoi, — ne jucăm de-a școala .. 

e Așadar, —  reluai eu, — trebue să Wom pe toți oamenii, 

— Pe toți.. 

— Dta iubeşti Chiar pe toți oamenii ? 

— Pe toți.. 


— Şi pe mine ?... 

Am. roşit amândoi, şi eu, şi ea. Ce vreţi? Eram în vârsta când 
oamenii roşesc. 

A fost o roșeală de scurtă durată. In: ușa salei ce primire s'a 
ivit directoara internatului, cu o falcă în cer şi cu una în pământ, 
cum spune. povestea. Pare-că o văd și acum, cu ochii ei de vultur şi 
cu nasul . tot de vultur. 

Sa întîmplat şi altădată să vinä directoara în sala de primire. 
Dar verişorii îi simțeau apropierea și până să deschidă uşa, fiecare 
— huştiuluc | la verişoara iui. Acum aşa se vede, a venit în vå ful 
degetelor. 

Am îngălbenit, tuspatru. Verişoarelor le tremura părul în cap 
(frumosul lor păr), iar verişorilor sângele în vine. 


— Ei, domnilor „studenții“, — ne zise directoara măsurându-ne 
din creştet până în tălpi, — sunteți . nişte zăpăciţi. V'aţi schimbat 
varişoarele. 


Din privirile ochilor ei de vultur am înţeles, că aceasta ne-a 
fost' cea din urmă vizită. De verișoare ne-am despărțit fără măcar să 
le strângem mânuţele. 

In dimineaţa zilei următoare am primit o scrisorică. 

„Dragă vere, ai fost foarte drăguţ, că ai venit în fiecare Dumi- 
necă. Acum te rog, să fii atât de drăguţ, să nu mai vii. La vară o 
să-ți spun totul . | 
O scrisorică la fel a primit și Ghița dela verișoara lui. Ca buni 
prieteni, am ştiut ce ne datorăm unul altuia. Am schimbat scrisorile. 

Eu am paul atunci ca şi tânărul Werther. Mi-sa umplut gura 
de nisip . 


x 
% * 


Mă gândesc uneori la „vremile acele“, — dar, fără avizul 
dela poarta internatului de fete nu mi-aş mai fi adus aminte de istoria 
aceasta banală. E doar aceeaș istorie a tuturor verișorilor ! 

E tot atât de banal și epilogul ei. Verorişoara mea e astăzi ne-: 
vasta lui Ghiţă. lar verişoara lui Ghiţă ... e mama Te mei. Ce 
să-i faci? Prea ne-am obicinuit cu schimbul de verişoare . 

Când, după citirea avizului cu pricina m'am întors la căminul 
familiar, pe verişoara lui Ghiţă am găsit-o făcând educație (cu o 
nuiauă) băiatului meu celui mai mic. 


iii? Era cam așa, ca para focului, iar eu, ca s'o mai domoles:, i-am 
spus conţinutul 'avisului. Credeam, că o să zimbească, dar a oftat de 
trei ori după olaită. 

— Iţi aduci aminte de „vremile acele ?“ — o întrebai, privindu-e 
cu duioşia de odinioară. | 

— O, nu, — îmi răspunse, mai wa un oftat. Mă gândesc 
numai, ce -bine-ar fi fost dacă sar fi lipit un astfel de avis și pe 
poarta internatului nostru !. 

Eu, ce să fi făcut? Muşcându- mi buzele, am lut o gazetă Ja 
mână. Și în vreme ce citiam o ştire din lumea asta atât de stricată, 
încetul 'cu încetul mi-am dat seama că „verişoara lui Ghiţă“ are 
dreptate. — Vremile de-acum sunt mai morale ca „vremile acele“. 
Noi, cei din al treilea trimestru al vieţii nu. avem dreptul să le criti- 
căm. Ar fi mai bine să ne resemnăm și să ne aşezăm în muzeul 
` de antichități. Aici, între alte vechituri, să aşteptăm în linişte... 
vacanța cea mare. i 
SEPTIMIU POPA 

Jubileul lui Massaryk 


— Câteva note biografice — 


La 7 Martie 1925, preşedintele republicei Cehoslovace, di Toma 
Massaryk, împlineşte 75 de ani. E o vârstă de patriarh, pe care ilustrul 
scriitor şi om politic o poartă cu seninătate de cuget și cu deplina 
linişte a datoriei implinite. Poporul cehoslovac va sărbători cu adevă- 
- rate sentimente filiale pe frumosul bătrân, care, supranumit cu drept 
cuvânt părinte al patriei sale, a găsit, în fine, în castelul simplu de 
lângă „Praga de aur“, odihna meritată a sbuciumatei sale vieţi. Amur- 
gul, de multeori, e o apoteoză. 

Toma Massaryk se irage dintr'o obârşie mai mult decât modestă. 
Tatăl său a purtat cândva livreaua de slujitor al Curți imperiale a 
Austriei. Capriciul destinului a vrut aşa, ca fiul vizitiului din Hə- 
donia să ajungă, pe ruinele stăpânirei Habsburgilor, șeful noului stat 
al Boemiei şi al Slovaciei, mândre ţinuturi redate iarăș libertăţii. 
Tinereţea lui Massaryk a cunoscut muite momente de frămânatare. Copil 
sărac, învăță şcoala cehă din Ceikovice, unde, în ceasurile sale de 
reculegere, se ducea să cânte, cu alți băieți de vrâsta lui, în corul 
bisericei. Fiindcă, pe vremea. aceea, nu existau şcoale secundare cehe 
în Moravia, micul Toma, cu orgoliul său de elev premiat, se duse să 
înveţe mai departe la liceul german din Hustopeci, apoi în școala 
germană din Hodonin. El voia să se facă institutor, dar, pentrucă 
era încă nevârstnic, trebuia să mai aştepte. Aşteptând, înfrunta sărăcia. 
dând ore de muzică. Dar părinţii săi nu se împăcară multă vreme 
cu această situație nesigură, şi-l dădură la meșteșug. Astfel, copilul 
vizitiului, viitorul preşedinte al Republicei, învăță mai întâi la Viena 
arta lăcătușeriei, apoi, la Ceyci, unde locuiau părinţii săi, pe aceea 
a potcovăritului. Prin anii 1864—1865 sosiră vremuri mai bune pentru 

nenorocosul Toma Massaryk. Mulțumită unui protector impresionat de 
inteligenţa sa vie, el îşi sfârşi studiile secundare la Viena, unde isprăvi 
şi Universitatea, luându-și doctoratul. In 1882, când sa înființat la 
Praga o Universitate cehă, doctorul Massaryk fu numit profesor de 
filosofie şi fondă revista Afhaeneum, pornind o fecundă activitate 
ştiinţifică şi literară. Din aceşti ani de începuturi pline de avânt da- 
tează cărțile sale despre „Studiul operilor poetice,“ despre „Filosofia. 
lui. Pascal,“ despre, „S: epticismul lui Hume,“ încercări de analiză şi 
de critică a cugetării universale, care reuşiră să stabilească repede o 
întinsă reputație culturală autorului lor. 

In timpul profesoratului său, d. Toma Massaryk îşi începu şi 
lupta sa politică, despre care, şi până la isbucnirea răsboiului, se poate 
spune că a susținut-o cu cuvântul și cu fapta. Obera sa capitală, fără 
îndoială, este „Rusia şi Europa,“ în care se răsfrânge, cu impresionante 
presimțiri, toată problema slavismului european. Cartea a făcut multă 
vâlvă, şi ea poate fi considerată şi astăzi drept o pătrunzătoare tăl- 
măcire a revoluţiei ruseşti. 

Dela 1900 încoace, d. Tona Massaryk a întemeiat partidul realist, 
a scos ziarul Timpul şi s'a ales de mai multe ori în Camera din Viena, 
dar adevărata sa activitate de răsboinic al ideei naționale cehe în- 
cep? odată cu isbuenirea răsboiului. După ce, în cea mai mare taină, 
a organizat acasă, între hotarele Austriei asupritoare, rezistența naţio- 
nală a poporului său, d. Toma Massaryk a plecat într'o rodnică pri- 
begie în Elveţia, Anglia, America şi Rusia, pledând pretutindeni cu fa- 
suf.ețire convingătoare cauza Cehosiovaciei independente, organizând 
' grupuri de voluntari cehoslovaci și stăruind p2 lângă guvernele aliate pen- 
tru recunoașterea viitoarei Republici cehoslovace. Neobosit legionar al 
unui idea! de libertate, d. Toma Massaryk a dus misiunea sa la bun 
sfârşit, și, ajitat de generalul Stefanik şi da d. B:neş, actualul mi- 
nistru de Externe. a! Cehoslovaciei, a reuşit sá strângă subt acelaş 
steag o 'armată întreagă de refugiaţi cehoslovaci, şi a obţinut o recu- 
noaştere unanimă a comitetului naţional alcătuit Ia Paris. Cehoslovacia 
a fost astfel o noțiune politică reală, înainte chiar də avea un punct 
de reazim în spaţiu. Ideia biruitoare e mai puternică decât realitatea 
când ceasul acesteia a bătut: i 

In această eroică pribegie a sa, d. Toma Massaryk a îost în 
1917 oasnele României la lași și tovarășul de suferințe și de nădejdi 
comune al voluntarilor ardeleni la Kiew, deci unul din precursorii priete- 
niei de astăzi dintre România şi țara vecină. Cel dintâi preşedinte al 
Republicei cehoslovace va primi omagiul binemeritat al patriei sale, 
pe care a știut s'o slujeasză altfel decât cu declaraţii de loialitate la 
Viena şi cu îndemnuri de supunere către cehii săi. Noi salutăm această 
nobilă personalitate luptătoare, — luptătoare mai ales în numele unui 
elan de cultură, — în convingerea, că ea reprezintă una dintre cele 


mai impunătoare figuri ale umanității de astăzi. ` 
MOISE NICOARA 

Publicul şi Opera 


Dacă crearea instituţiei. permanente de Operă naţională a isvorât 
“a noi dintro veritabilă trebuință sufletească, rezultat al unei cât de 
modeste educaţiuni în priceperea dramei muzicale, organizarea ei este 
însă pentru muţi o chestiune de discutat. 

In convorbirile dintre prietenii fervenți ai muzicii, şi adeseori 
prin publicitate, sau ridicat neîncetate valuri de protestare împotriva 
publicului care, după unii, nu ar încuraja așa cum s'ar cuveni, munca 
depusă de către apostolii masselor sonale de instrumente și voci ome- 
nești, întrunite în chip de teatru muzical. 

in Cluj, muzica se bucură de amiciţii temeinice şi neobosite prin 
rândurile intelectualității, și astfel, problema raporturilor dintre public 
şi instituţia de Operă, departe de a se trece uitării este totdeauna de-o 

arzătoare actualitate. 

Intelectualitatea clujană, în ¿fară de pasiunea ei perseverentă 
pentru arta sunetelor, da că poartămereu în ochi viziunea acestui așe- 
:zământ de cultură, aceasta se datorește unui adânc simţ de naționa- 
lism, vrednic şi luminat înţales. Grija ei pentru Opera română locală, 
pe drept cuvânt este animată de dureroasa impresie, cu care mai în 
tot decursul acestei stagiuni părăsea spectacolele l'rice dela Teatrul 
Naţional: spectacole de săli goale, aşa dar de-o exibiţie artistică gră- 
bită ; în mod firesc, din absența publicului, dispoziţia interpreților, 
fiind explicabil redusă, 

Se întreabă toți, din ce parte sar putea dibui vinovatul, și păre- 
rile sunt împărţite. N'a trecut prea multă vreme de când presa arde- 
Jeană, la care s'a adăogit şi o parte din cotidianele Capitalei, insera 
articole îngrijorătoare despre prăpastia ce se adânceşte tot mai jalnică 
între activitatea Operii şi publicul românesc local; de astădată se adu- 
ceau acuzaţii acelora în mâinile cărora stau destinele milioanelor cari 
se cheltuiesc pentru întreținerea templului de muzică ardelean. 

Noi am crede necesar, ca mai înainte de a-se întărâta furtunile 
revoltei, să se stabilească un cinstit echilibru al responsabilităţilor. Să 
nu lovim prea crud nici într'o parte, nici în cealaltă. 

| Intrucât publicul poate să fie făcut răspunzător, de anemia: 
observată în activitatea Operii din cel mai cultural centru al Ardea- 
lului ? 

Ardealul este leagănul motivelor melodice àle muzicii noastre na-- 
ționale. Toţi aceia cari am deschis ochii în lumina vechei ţarini ro- 
mâneşti, trebue să recunoaştem, că ne-am mângâiat şi cizelat simţul 
ritmic, prin admirabila bogăţie ritmică a cântecelor din ținuturile ar- 
deleneşti. 

Din stăruinţele asociaţiei corale din Bucureşti, „Carmen“, inima. . 
plaiurilor din vechea Românie, se- umpluse de inima obidită a melo- 
diilor de pe plaiurile Ardealului. 

Atunci am învățat toți să-i cunoaştem şi să-i iubim pe reprezen- 
tanții compoziţiei muzicale de-aci, ca G. Dima, I. Mureşanu, Í. Vidu,. 
T. Brediceanu și atâți alţii... Reuniunile corale ale Ardealului, rânduite 
într'o formidabilă expresiune de acorduri vocale, ne-au lăcrimat genele,. 
în parcul Carol | din Capitală, cu prilejul expoziţiei jubiliare. 

Dar Ardealul în avântu-i muzical nu este numai un ţinut de ini- 
țiative generoase. Caşi dincolo de Carpaţi, feciorii noştri sunt înzestrați 
cu glasuri de-o calitate europeană. Timbrul cald, culoarea desmierdă-- 
toare şi intuiţia muzicală a cântăreților români, de ani și ani sau în- 
crustat pe marmora celebrităților principalelor scene lirice ale lumii. 

Unui public care înseamnă chintezența unui popor cu o înz=- 
-strare de muzicalitate așa de precisă, nu ise poate găsi pricină fără 
o prealabilă cercetare. Ar exista vre-o explicaţie a faptului că clujenii: 
vizitează greu, Opera locală? 

* 


%* k 


Aşezământul de Operă este o esine nouă în galeria institu-: 
țiilor statornice de cultură românească. Lipsiți de tradițiile de specia- 
litate, odată cu noutatea întreprinderii și renunțând la importul străin,. 
s'au ales la întâmplare, conducători de oarecare atmosferă muzicală. 
dintre cântăreții consumaţi sau şefii de orhestră în formație. Opera 
română atât cea din Bucureşti cât şi cea de aici, au luat astfel ființă 
subt forma celui mai evident diletantism. 

Acel ochi fin, care să privească dintr'odată pe deasupra întregului 
ansamblu, ca să schiţeze o linie unitară de expresiune artistică, nu 
am avut unde să-l ghicim, 

Dintre conducătorii noştri de Operă, unii rau prețuit mai mult - 
strălucirea la rampă a vocilor cât mai impetuoase, alții au stăruit 
pentru rafinarea acordurilor orhestrale şi cei crescuți în ideile mai | 
noui de dramă muzicală, s'au concentrat în regizie, numai în regizie. 

Se înţelege dela sine, că directurul de Operă, în aceste condițiuni, 
este un simplu diletant, începând o profesiune nouă şi dacă nu am 
avut voinţa de-a suporta serviciile vre-unei capacităţi occidentale, pe 
directorul de operă complet format, trebuie să-l așteptăm în vremu- 
rile viitoare. i 

Spectatorii noştri stau în fața acestor manifestații artistice, îndoiţi: 
în semne de întrebare. 

Puţini diantre ei sunt pregătiți pentru speculațiunile de montare 
modernă, prea puţini. încă sunt adâncitori ai tainelor orhestrale, 
ei sunt,- însă, aproape toți, admiratori fanatici ai vocii umane. 

La Bucureşti s'a înțeles acest lucru, și în fiecare stagiune ansam- 
blul cântăreților dela Teatrul Liric este înflorit cu nume strălucita de 
interpreți streini. 

La Clvj, datorită nu știm carei îndărătnicii acute, se trece peste 
“valoarea sunetelor. vocale, privită ca unul din factorii de seamă ai 
Teatrului muzical, cu un dispreţ destul de bizar. 

La această neglijență inițială, publicul răspunde szurt şi cuprin- 
sător: nu se duce la Operă. Regretabil.. 

Căci nu sunt de ajuns cele câteva reputaţii strălucite ale cântului 
Clujan pentru cari noi, dealtfel, avem o admiraţie neprecupețită: Lya 
Pop, Aca de Barbu, FI. Ciurcu, GC, Pavel, N. Apostolescu... Se zbuzează 
de diletantismul liric... 

Ardealul este o fară a cântului, ardelenii vor. cântec. Opera clu- _ 
jană s'a creiat pentru ei, să funcţioneze pentru ei. 

Fie, o cât mai serioasă atenție orhestrală, fie o cât mai minu- 
țioasă regizie, dar să nu se treacă cu vederea că alcătuirea aceasta 
muzicală, de origine italiană, a fost născocită din farmecul vocilor 
meridionale. 

Dacă fondurile nu sunt îndestulătoare pentru realizarea unor 
spectacole definitive de Operă, în nici-un caz, să nu se adumbrească 
tocmai ce este mai sugestiv în creațiunea teatrului muzical: vocea, 
pe care o găsim în gustul și nașterea, aproape a fiecărui român. 

O distribuire raţională a cifrelor bugetare anuale, ar îngădui 
recrutarea elementelor de adevărată îndeletnicire profesională, şi odată 
diletantismul înlăturat, Opera clujană ar întra iarăş în simpatia publică. 


MIHAIL MUNTEANU 

GAZETA RIMATA 


_&lectorale... 


DI Octavian Goga va candida 
în alegerea dela Reghin. 


Deci, vom avean curând răsboi 
În fața tainicelor urne, 

Cu severdani, cu tărâboi, 

Si cu suspiciuni nocturne !... 
S'aude trâmbița de-alarmă, 
Strid.ntă, 'n lagărul advers ; 
Orice cuvânt, de-acum, i 0 armă, 
Și taien carne orice vers. 


Vor năvăii, ca 'n Saturnale, 
Tribunii dela Bădăcini 

Cu 'nsufleţiri electorale > 

Şi cu grăunțe din vecini 
Pe coarda elocvenței sale 
Va sbârnâi Zosim Chirtop, 
Cu toate corzile-i vocale 
Va ji aco'o Cicio Pop 

Duios şi plângător ca mierla 

În chip de rege din Sudan, 

Se va abate dinspre Gherla 
Preacuviosul popă Man. 

Apoi, învesmântat în logă, 
Solemn, va scrie Rozenthal: . 

— „Să nu S'aleagă, cumva, Gogă, 
„Cd-i un dezastru național” ! 


Și va veni la 'ncăerare, 
Surâzător, întrun târziu, 

Să "'ncerce-o mică pertractare, 
Chiar şeful poterei, Maniu, 
Când noaptea va cuprinde satul 
El se va duce (unii zic) 

Să violeze rezultatul... 

Dar nu va viola nimic! 


Pustii şi sterpi îi vor fi paşii 
Pierduţi prin Reghinul Săsesc : 
Acei care-au cântat Clăcașii 

N au fost uitaţi, — și biruiesc ! 
lar urna, pentru câți uitară 
Porunca vremilor de-acum, 

Va fi o urnă Junerară, 
De-asupra veșnicului drum... 


VOICULEŢ VOTSECREI 


agent electoral în Dealul Spirei, chemat 
printr'o c. p. vine la domiciliu. 

INSEMNĂRI 


Supărarea concurenţilor. — Săptă- 
mâna trecută s'a petrecut un simplu 
fapt parlamentar, care a deslănţuit o 
Spumoasă enervare în tabăra partidu- 
lui național, nou şi vechi. Caşi cum, 
` fără veste, cineva ar fi aruncat o gă- 
leată cu apă rece peste însufleţirea 
unui preludiu de fuziune corporală... 
Evenimentul, în jurul căruia s'a făcut 
atâta vâlvă, s'a desfăşurat, cu toate 
acestea, in împrejurări foarte normale, 

D. general Averescu, care, într'ade- 
văr, ma participat până acum la șe- 
dinţele acestor Corpuri legiuitoare, s'a 
dus Sâmbăta trecută, pentru întâia 
oară, la Cameră. A cerut cuvântul şi 
a întrebat pe d. Ion L C. Brătianu, 
dacă guvernul înţelelege să-şi îndepli- 


nească angajamentul luat la inceputul - 


acestei sesiuni, prezentând Parlamen- 
tului, fără întârziere, legea electorală 
şi reforma administrativă, cele două 
proiecte cu cari se încheie activitatea 
legislativă indicată de noua Consti- 
tuţie. Intrebarea dlui genera! Averescu 


| avea un înțeles lămurit şi un scop: 


bine precizat. Partidul poporului, ai: 
czrui reprezentanți din Cameră şi dim 
Senat s'au abținut până acum dela 
desbaterile şi dela scandalurile parla- 
mentare, hotărâse mai demult să re- 
nunţe, vremelnic, la această atitudine,. 
pentru a discuta legea electorală, pe 
temeiul căreia. se vor face alegerile 
viitoare - și reforma administrativă, cu 
ajutorul căreia guvernul de mâine va 
avea să aaministreze ţara. Cele două 
proecte întârziind, şeful partidului po- 
porului a crezut că e foarte firesc, să 
se ducă la Cameră și să obţină o lă- 
murire în această privință din partea 
diui președinte al Consiliului, 

Dar, dacă d. general Averescu s'a 
arătat mulțumit cu declaraţia dlui Ion. 
I. C. Brătianu, — care a răspuns că 
guvernul îşi va respecta toate angaja- 
mentele, — nu s'a întâmplat tot astfel 
cu mata „orii partidului național. Prin: 
oratorii săi şi prin gazetele sale, —- 
căci acestea sunt acum mai nume-: 

“roase decât partizanii, — partidul na- 
_ ional, ajutat de subţirica sa ramură 
argetoianistă, s'a repezit să protesteze 
împotriva „înscenării mizerabile,“ îm- 
potriva „atentatului anticonstituțional“ 
şi împotriva „ticăloșiei Averescu- Bră- 
tianu,“ care, nici maj mult nici mai 
puţin, însemacază „agonia oligarhiei...* 
Vorbele mari au fost puse din nou în 
circulaţie, şi cele mai delicate ofense 
au potnit spre şeful partidului popo- 
tului, care, dintr'odată, a devenit pentru 
ziarele dlui luliu Maniu, această mi- 
moză a stilului epistolar, „o mùmie 
din vestitul muzeu al lui Braun.“ In 
suspomenitele coloane am văzut de- 
aitiei răsărind şi o nouă teorie parla- 
mentară, după care întrebarea pe care 
d. general Averescu a pus-o în Ca- 
meră, „s'ar fi putut transmite prin te- 
lefon sau printr'o simplă scrisoare...“ 
Parlamentul, după cum se știe, e re- 
zervat numai pentru păruială. 
Supărarea dlui Iuliu Maniu nu e 
tocmai de- neînțeles. Fostul președinte 
al Cons liului dirigent, care a repetat 
încă odată, solemn, că partidul naţio- 
nal nu recunoaște legiferarea Parla- 
mentului actual, nu aprobă decât un 
fel de opoziţie, aceea a negaţiunei, şi 
mare decât o formulă pentru viitor: 
tabula rasa, Orice altă atitudine îi 
displace profund, şi orice sentiment 
de grije pentru consolidarea statului 
român i se pare încă o conspirație de 
trădare, pusă la cale cu ajutorul par- 
tidului liberal. A, dacă d. Iuliu Maniu 
var fi înțeles acum cinci ani cu d. 
lon ]. C. Brătinu, sau numai acum 
trei ani cu d. Al. Constantinescu, luc- 
rurile sar fi petrecut altfel, se "nţelega. 
Dar aşa, pentrucă partidul naţonal 
graţie roliticei sale de izo'are e a- 
menințat cu 0 nouă perioadă de opo- 
ziţie, el îşi ia toate măsurile din'vreme, 
ca să poată striga mâine, că revenirea 
dlui general Averescu la cârma ţării, 
impusă de forța împrejurărilor, n’a fost 








decât o nouă uneltire a oligarhiei. A 
oligarhiei, din care nu face parte, fi- 
reşte, nici d. Alexandru Vaida, -nici 
d. C. Argetoianu, nici d. Gr. N. Fili- 
pescu, nici d. M. Gh. Cantacuzino... 

Supărarea concurenţilor, prin urmare, 
e explicabilă. Nu ne vom mai ocupa 
mută vreme cu ea. Un singur amă- 
nunt ne interesează. Am vrea să știm, 
dacă şi d. N. Iorga aprobă întru toate 
angajamentul întărit d. Iuliu Maniu în 
şedinţa de Sâmbătă a Camerei? Nu re- 
cunoaşte nici de d. N. Iorga legiferarea 
actualului Parlament? Se declară şi 
dsa pentru fabula rasa? Ar fi bine să 
se ştie, nu de alta, dar să cunoaștem 
şi noi programul de viitor al junelui 
partid fuzionat. 


Alegerea dela Reghin. — D. Oc- 
tavian Goga va candida la alegerea 
parţială dela Reghin. 

Mai înainte chiar, ca această candi- 
datură să fie anunțată, d. Albert Honig- 
man s'a 'şi declagat, prompt şi con- 
ştiinc'os, împotriva ei. Dinspre partea ` 
2ceasta, prin urmare, ştim la ce ne 
putem aștepta. Vrednicul nepot al 
cantorului din Târgul-Cucului, care și-a 
încrogit repede o suspectă competenţă 
in problemele ardeleneşti, ne combate 
din motive curat naţionale, şi dintr'un 
legitim patriotism local. Cuprins de 
o iubire fanatică peatru soarta parti- 
dului național, cu cara printro mis- 
terioasă alchimie s'a identificat, d. 
Albert Honigman s'a închis cu cheia 
în biroul său din strada Sărindar, a 
tras obloanale” cu grija, şi dela adă- 
postul acestei retrageri prudente, inter- 
zice directorului Țării Noastre accesul 
in Ardeal. O ţară, pe care acesta din 
urmă n'o cunoaşte decât din auzite, 
cu care n'a avut decât vag: legături 
de excursionist, şi în care e tot atât 
de puţin cunoscut, ca, de pildă, gra- 
matica româsă în redacţia ziarului 
Lupta. 

D. Albert Honigman a fost însă, ca 
totdeauna, numai un precursor. La 
fața locului vor descinde, probabil, şi 
alți -adversari ireductibili, cari consi- 
deră drept o primejdie mortală, — 
pentru ei, fireşte, — intrarea -în Par- 
lament a dlui Octavan Goga. Işi vor 


declara, deci, fără întârziere, vrăjmăşia- 


lor hotărâtă: mai întâi popa Man dela 
Gherla, — din motive intelectuale; 
apoi d. Romul Boilă, fost comisar de 
alimentație, — din motive morale ; apoi 
d. dr. Aurel Dobrescu, — din motive, 
bineinţeles politice; şi cu ei tot pâl- 
cul de severdani ai partidului națio- 
na), specialiştii în răguşală electorală 
şi în spargeri de urnă, cari îşi vor 
pune în funcțiune coardele vocale 
pentru a combate, sbierând, o candi- 
datură care ar trebui să vorbească 
prin ea însăş. Lupta va fi interesantă. 
Ea va dovedi destul de limpede, că 
legenda monopolului politic al dlui 
Iuliu Maniu în Ardeal trebuie aruncată 
" cât mai de grabă în odaia cu ve- 
chituri. 

“Urna, de data aceasta, nu va fi 
-O cutie cu surprize, asupra căreia să 
poată op:râ prestidigitaţia guverna- 
mentală, dar nici o ladă goală, fără 
stăpân, pe mâna unor vulgari vån- 
turători de vorbe. 


D. N. lorga și revoluţia. — La 
Paris, unde se găsește in momentul 
de fafă şi de unde îşi trimite pe cărţi 
poştale ilustrate articolele  pen'ru 
Neamul Românesc, d. N. lorga urmă- 
reşte cu o admirabilă dezinteresare 
(cuvântul, fiți atenţi, are două înțele- 
suri) pregătirile de nuntă în vederea 
apropiatei fuziuni. Şeful partidului na- 
ționalist democrat (atâta vreme cât 
acesta mai există) nu va fi însă, după 
cât se pare, niai ginere, nici naş, 
nici martor, mulțumiadu-se să joace, 
în chip de președinte onorific, rolui 
“udei îndepărtate (altă vorbă cu două 


ffe) care nu interesează decât din 
punct de vedere al moștenirei. 
Totuș, d. N. Iorga ţine atât de 
mult la fericirea tinerei căsnicii, — 
unde nu i s'a rezervat niciun rol activ 
— încât amenință de-adreptul cu re- 
voluția, dacă Regele nu va chema la 
guvern noua gospodărie politică Arge- 
toianu— Maniu ... DI. N.. Iorga şi 
revoluţia ! Nu e nevoie să spunem, că 
nu credem în asemenea apropieri ne- 


“potrivite, Este caşi cum ai spune:. d. 


Csics6 Pop şi Apollon din Belvedere, 
sau : d. Iuliu Maniu şi sintaxa limbei 
române, sau: d. Sever Dan și versul 
spondeu . .. Nu credem, pentrucă d. 


-C. Argetoianu s'a rostit demult, şi cu 


© prevestitoare competență psiholo- 
gică, asupra acestui inofensiv subiect, 
Intro memorabilă şedirță a Camerei 
(răstoiţi colecția „Monitorului Oficial“) 
fostul ministru de Interne s'a pronun- 
tat precis, că „d. N. Iorga se joacă cu 
ideile revoluționare cum se joacă 
copiii cu lumânarea“, 

Şi de data aceasta, d. N. lorga va 
ține, cum sar zice, lumânarea. Ei şi? 
Parcă această rouă jucărie are să fie 
mai amenințătoare decât cea de-atunci? 
Să nu se îngrijorez2 nimeni ; dinspre 
partea aceasta vom continua să dor- 
mim liniștiți... 


Fără contra candidat! — Gazetele 
partidului naţional, ciripindu-şi cuve- 
nitele lor comentarii în jurul alegerii 
de deputat dela Reghin, au găsit argu- 
mentul decisiv, cu care să anihileze 
şansele de reușită ale d lvi Octavian 
Goga. Serzaţionala descoperire iat-o: 
partidul 1 beral nu candidează la Re- 
ghin! Și, pentru ca subinţelesul acestei 
abţineri să iasă mai mult în evidenţă, 
neadormiții cenzori adaugă: în schimb, 
nici partidul poporului nu candidează 
la alegerea de senator dela Gorj! Do- 
vada complicităţii, prin urmare, e fă- 
cută !.. Din întâmplare, logica adver- 

sarilor noștri sufere de un mic defect 
de frumuseţe. Adică, nu e tocmai 
adevărat că partidul poporului nu can- 
didează la alegerea de senator dela 
Gorj; dimpotrivă, el se prezintă în acea- 
stă bătălie electorală cu cei mai mulți 
sorți de isbândă. Deci, recipiocitatea 
ru există. i 

E adevărat însă, că partidul liberal 
nu va lupta în alegerea dela Reghin, 
unde d. Octavian Goga va avea să 
înfrunte numai formidabila persona- 
litate a d-lui Niţescu (Voicu) dela 
Braşov. Apreciind cum se cuvire valo- 
area aritmetică a propriului său fruntaş, 
presa d-lui Iuliu Maniu e de părere, 
că directorul Țării Noasire va îi ales 
fără contra-candidat. Cu alte cuvinte, 
á. Octavian Goga se prezintă în fața 
urnelor sprijinit de partidul liberal... 

Cântecul îi cunoaştem, nu strălu- 
ceşte prin noutate. Dar mai ştim şi 
altceva. Ne aducem foaite bine aminte, 
că acelaş guvern al d-lui Ion I. C. 
Brătianu n'a pus contra-candidați in 
alegerile generale trecute, nici d-lor 
Iuliu Maniu, Alexandru Vaida, St. 
Csics6 Pop, etc., ceeace ar însemna, 
că toţi aceşti ireductibili opozanți au 
fost aleși din mila cârmuirei actuale. 
Mai mult decât atât, urmând aceeaş 
demonstraţie am putea să susţicem, 
că noi înşi-ne am dăruit nu demult, 
ca adversari, un mandat de deputat 
d-lui Iuliu Maniu. Nu glumim deloc. 
In alegerile din primăvara anului 1920, 
prezidate de guvernul d-lui general 
Averescu, partidul poporului, nu numai 
că pa pus contra-candidat d-lui Iuliu 
Maniu, dar s'a văzut nevoit să facă o 
propagandă „in extremis“ în favoarea 
fostuiui preşedinte al Consiliului diri- 
gent, — vă rugăm să nu râdeţi, — 
pentru a tvita situația, oarecum neplă- 
cută din punct de vedere n:țonal, ca 
cercul electoral al Albei Iuliei să tri- 
meată în Cameră un deputat comunist. 
Numai așa d. luliu Maniu a învins pe 


cismarul Creţu, intro luptă de doi 
inşi, cu majoritate de cinci voturi. 
Faptul s'a consumat întocmai şi vă 
invităm să-l controlaţi. 

Dar, se va zice, guvernul actual va 
face mai muit chiar, de dragul unui 
succes al partidului poporului. Guver- 
nul actual nu se va mărgini numai la o: 
abandonare a câmpului de bătaie, — 
ceeace, va recunoaște fiecare, nu e 
mare lucru, — ci va da ordin sever, 
categoric şi cifrat, să se fure urnele 
pentru d. Octavian Goga... Această 
inteligentă bănuială ne sugerează o 
reflexie, pe care am dori s'o vedem tran- 
sformându-se în dicton. — C ne poate 
să ture pentru el însuș, am zice noi,. 
nu riscă să fure pentru altul... | 

Suntem  couvinși, că dând aceste 
lămuriri, n'am isprăvit încă. Vom coa- 
tinua totuș, până când idioata legendă 
va amrțţi, ca atâtea altele. In această 
direcţi» ne-am creiat o modestă spe- 
cialitate. 


Abilități întârziate. — D. Alexandru 
Vaida a acordat dcunăzi coresponden- 
tului ardelean al unei gazete din Ca- 
pitală o formidabilă. convoibire de. 
opt coloane mari de tipar. Nu ştim, 
dacă imprudentul gazetar a scăpat 
teafăr de pe urma acestei grele în- 
cercări la care l-au supus patronii săi. 
Să nădăjcuim, că totul s'a redus la o 
trecătoare ameţeală... : 

Noi, ca să ne mărturisim sincer slă- 
biciunea, mam reușit să suportăm 


“până la capăt interminabila proză. Nu 


ni se pot cere, în mod inuti), aseme- 
nea acte de bravură. Aruncându-ne 
ochii asupra grămezilor de titluri, am 
observat, totuş, că d. Alexandru Vaida 
se ocupă, pe vreo două coloane și 
ceva, de chestiunea studenţească. Două 
coloane şi ceva, — nu e o primejdie: 
de moarte. Am cetit. Bunul amic al 
fabricei de piele „Renner,“ și al altor 


-asemenea instituţii culturale și filan- 

tropice, a devenit ca prin farmec un 
mare aderent al tineretului universitar. 
De vreme ce „chestiunea anțisemită,* 
cum îi z'ce dumnealui, nu mai face 
parte din cuprinsul celor zece puncte 
ale programului de revendicări stu- 
denţeşti, se ia de piept cu profesorii, 
repetă pentru a cincizecea oară în 
viaţa sa anecdota cu vârtul baionetei 
şi cu celebrul Metternich, și, ca să 
închee pledoaria printr'un gest ele- 
gant, iajură pe toți menibrii Senatului 
universitar din Cluj, tachipuindu-şi că 
astfel se face plăcut studenţimei. D. 
Al: xandru Vaida, lăsând de- oparte în 
moi voit substratul naţional al fier- 
berei din Universităţi'e noastre, unde 
elementul românesc e ameninţat să 
rămână în minoritate, rezumă toată 
mișcarea la un simplu conflict fatre 
dascăli şi elevi, luând, cum s'ar zice, 
partea acestora din urmă. 

Abilitatea dlui Alexaadrn Vaida e 
4esută cu odgomul. Fericitul iucasator 
de tantieme al atâtor întreprinderi 
străine, unde ocrotește cu numele său 
o expansiune economică nu totdeauna 
prietenoasă față de neamul român-sc, 
are la îndemână un mijloc foarte sim- 
plu pentra a:și dovedi simțămintele 
sale față de .sbuciumul unor viitori 
ceţăţeni, ingrijoraţi de năvala generală 
a oaspeţilor nspoftiţi. Mijlocul nu e 
greu de ghicit. Recunoaștem, că e mai 
greu de pus în practică. Pentruce nu 
renunţă d. Alexandru Vaida la rolul 
său de paravan al tibricei de piele 
„Renner,“ şi „la celelalte consilii de 
administraţie, unde incasează pe ne- 
m ncite bani grei, împrumutându-şi 
isczlitura  voivodală unor afaceri 
ou totdeauna curate, din punct de ve- 
d:re românesc ? Atunci, da, am mai 
crede și noi în sinceritatea unui ex- 
ces de zel, care, deocamdată, rrozav 
miroase a demagoșie. 

D. A'exandru Vaida realizează, până 
atunci, întrun chip cu totul ciudat, 

dictonul: „Să nu .ştie dreapta ce face 
stânga.“ Cu dreapta bate pe studenţi 
pe umăr, în chip de încurajare; cu 
stânga se prezintă lz ghișeurile mino- 
ritare, pentru recunoștiinţa serviciilor 
aduse. Şi nimeni nu vede, nu aude 
şi nu simte... Bună ţară! 


„Macbeth“ la Teatrul național din 
Cluj. — Reprezentarea lui „Macbeth“, 
în condițiuni atât de occidentale, pe 
scena Teatrului naţional din Cluj, a 
fost pentru publicul dela noi facă o 
dovadă mulţumitoare, că năzuinţa spre 
înaltele culmi ale artei sporește mereu 
în tânărul templu al Thaliei ardelenești. 
„Macbeth“ este tragedia crimei, după 
cum „Othello“ este tragedia geloziei 
iar „Hamlet“ aceea a îndoielii. Cu în- 
țelegerea sa aleasă de meşter al ver- 
Sului, d. Zaharia Bârsan a jucat rolul 
ambițiosului general prăbușit în pră- 
pastia plină de fantome a remuşcării, 
aşezând intrun elocvent contrast şo- 
văiala din preajma celui dintâi omor 
săvârşit de Macbeth şi rostogolirea 
sa fără întoarcere pe povârnișul sån- 
geros al fără-de-legilor. Autorul „Tran- 
dafirilor roşii,“ care. e un actor cu im- 
presionante atitudini tragice, poate fi 
socotit printre puţinii noştri artiști 
dramatici pe ai căror umeri hlamida 
regală nu pare o ridicolă pelerină, şi 
a cărui viziune cuprinzătoare e în stare 
să se avânte subt furtuna unei pasiuni 
fără hotar& Pe Macbeth l-a conceput 


„în linii largi şi cuprinzătoare, covâr- 


şindu-l cu măreaţa grozăvie a destinu- 
lui, ticălos al'aceluia. A fost un meri- 
tat triumf, al unor şi mai satisfăcătoare 
posibilităţi. Lady Macbeth a fost dna 
Olimpia Bârsan, care cu glasul său 
minunat de clar şi cu fireasca sa pre- 
stanţă, a obținut sincere ovaţii. Mon- 
tarea, datorită dlui Constantin Pavel, 
director de scenă al Operei române, 
s'a arătat demnă de orice alt teatru 
de seamă. Trupa obişnuită à „Naţio- 

nalului“ din Cluj a făcut tot czeace | 


i-a stat in putință pentru a asigura 
un bun ansamblu, şi, cu mici excepții, 
a reuşit. Astfel, lupta a fost câștigată, 
iar publicul, adversar recunoscător, sa 
lăsat cucerit. 


La telefon. — Reverendisimul, clari- 
simal și monsegniorul director al Unirii 
. din Blaj ne chiamă la telefon, ca să 
ne spună intr'ua suflet, că avem toate 
libertăţle posibile, Avem chiar şi 
libertatea să ne placă discursurile ros- 
tite de parlamentarii gr.-catolici cu 
prilejul înființării Patriarhatului orto- 
dox. Avem chiar şi libertataa să do- 
rim, ca să înceteze odată  frecările și 
nairţoiegerile confesionale, cari la 
nici-o îatimplare nu ajută la conso- 
lidarea statului român. Discursul părin- 


telui Dăianu, un frunta; al bisericei | 


române unite, desigur mai fruntaş de- 
cât telefonistul dela Unirea, | am soco- 
tit ca pe un semn că dorința aceasta 
nu e irealizibilă şi că vremile pe cari 


le dorim nu sunt prea îndepărtate.. 


Dacă la 22 Februarie, când fără „nihil 
obstat“ ani indrăsnit să ne exprimăm 
această dorinţă, am îi cunoscut şi dis- 
cursul! Diui' Iuliu Maniu, pe care să 
zicem că | am fi socotit sincer, satis- 
facția noastră ar fi fost îndoită, 

Dealtfel, ia chestiunea ridicări mitro- 
politului Miron la rangul de Patriarh, 
- gazeta Unirea, care nu face numai 
propagandă religioasă ci şi foarte 
aprinsă politică de partid, -a avut o 
atitudine hotărât provocatoare, pe care 
din motivə uşor de înţeles n'am rele- 
vat-o aci. A'n preferat să fim vinovaţi 
de îngă iuinţă.., Dar, penirucă cei cari 
au greşit nu au măcar pradența de a 
tăcea şi pentrucă le mai arde şi de 
ironii, von spune acum, că mult do- 
rita pace confesională nu se obţine 
spunâudu se despre un mare eveniment 
al bisericei ortodoxe, ca acela al in- 








fi'nţărei Patri:rhatului român, că este 
„un fapt absolut insignifiant“. Unirea 
ar putea să-și cultive şi mai deparie 
părerile sale despre binefacerile legă- 
turilor spirituale cu Roma, fără să 
jicnească cu disprețul său, o sărbă- 
toare națională a paisprezece milioane 
de români. 

Sunt lucruri simple și fireşti, cari 
nici măcar nu mai au nevoie să fie 
spuse la telefon! 


NOTIŢE BIBLIOGRAFICE 


BISERICA ROMÂNĂ ȘI NOUA EI 
ORGANIZARE de loan Gh. Savin, 
inspector general în ministerul Cultelor 
şi Artelor. Bucureşti, 1925. Preţul 20 
lei, 101 pagini. 


Volumul dlui loan Gh. Savin poate 
fi sozotit ca o prețioasă contribuţie 


la insemnata problemă a reorganizării 


bisericei ortodoxe, într'd vreme când 
oticialitatea insăş pregăteşte un proect 
de unificare a acesteia. Autorul exa- 
minează cu o îndrăsneaţă sinceritate 

relațiile dintre B serică şi Stat, scoțând 

la iveală raportul de colaborare pe 
care-l revendică interesele noastre na- 

ționale. Sunt trecute în rev stă aproape ` 
toate chestiunile speciale: ca salariza- 

rea preoților, activitatea so:ială a bi- 
sericei, reforma învățământului teologic 

şi celelalte. Dar ceeace ni se pare mai 

sema de reținut din lucrarea dlui L 

Gh. S. este chipul în cara d-sa pri- 

vește năzuirța spre autonomie a bi- 

sericei. Problema independenței a- 
cesteia nu e în primul rând cea ma- 

terială, ci cea culturală. Nu bănci 

eparhiale şi institute de venituri bă- 

nești, ci în primul rând seminarii, 

facultăţi şi internate confesionale. Au- 

tonomia re un singur corespondeat, 

cultura. 

